**מקדש השמיים כלוח שנה: הפרדוקס של מעקב אחר הזמן וקביעת הזמן בתקופת הקיסרות הסינית המאוחרת**

מאמר זה מתמקד במקדש השמיים כלוח שנה וכמונומנט לקביעת הזמן, ובוחן את הפרדוקס הפנימי בתוך התפקיד והסמליות של המכלול האדריכלי הפולחני הזה מנקודת המבט של הבנת הזמן וייצוגו. באופן אידאלי, מקדש השמיים היה אמור להיות חלק מהמערכת הפולחנית המושלמת של סין הקיסרית, שחגגה את ההרמוניה בין זמן, מרחב ועוצמה פוליטית, אבל כאשר הקיסר הראשון בשושלת צ'ינג (1644-1012) מינה את הישועי הגרמני יוהאן אדם שׇׁל פוֹן בֵּל (1591-1666) כמנהל משרד התצפית השמיימית, של יזם רפורמה מהפכנית בלוח השנה הסיני המסורתי בהתבסס על ההתפתחויות האסטרונומיות האחרונות באירופה. בעיני פקידי ממשל סיניים שמרנים, הרפורמה הזו היוותה אתגר משמעותי למערכת הפולחנית הקיימת, שבאה לידי ביטוי במקדש השמיים. במהלך העימות בין הישועים האירופאים והשמרנים הסינים, מקדש השמיים נתקע באופן לא נוח בין מעקב אחר הזמן וקביעת הזמן; המתיחות הזו שקפה עת העימותים בין אסטרולוגיה עתיקה למקצוע האסטרונומיה, שהשתנה ללא הרף, בין הממד המדעי של הזמן והמניפולציה הדתית של הזמן, בין ייצור ידע ושימוש בעוצמה פוליטית שמתבססת על ידע אזוטרי. אכן, ייתכן שהפרדוקס הבסיסי של מקדש השמיים כלוח שנה נבע מאי יכולתו להפריד בין קביעת זמן למעקב אחר הזמן, שמדי פעם שימש כצד השני של המטבע. במילים אחרות, אם שמירה על שלטון מתבצעת באמצעות ייצור ידע על לוח שנה, הידע הזה עשוי גם להוות את האיום הרדיקלי ביותר על השלטון.

**מילות מפתח:** לוח השנה הסיני, אסטרונומיה, פרדוקס, מקדש השמיים, בייג'ינג העירונית, זמן ומרחב.

**מקדש בבל: תשתית כפרדוקס – לקראת אדריכלות של Re-Action**

אלאן קוהל

למרות שאדריכלות, וכפועל יוצא גם תשתית, הן שאיפה לתוכן אופטימי, התיעוד הראשון שלה הסתיים בפרויקט בעייתי, לא בטוח ובלתי גמור. כאשר בוחנים את סיפור מגדל בבל בבראשית י"א א-ט מגלים לא רק פיזור ומבוכה, אלא גם פגם אפשרי במתודולוגיית התכן. אם מקבלים את השלכות הסיפור **לא** כחלק מהתוכנית של אלוהים, אז הגישה של האנושות לתכנון ערים, וכפועל יוצא גם לאדריכלות, חייבת להשתנות. תכן שתומך בייחודיות מאחדת עם מוטיבים קבועים שמתבססים על דימויים חייב להשתנות לכיוון של תמרון ריאקציוני שמתבסס על תגובה אורגנית, סיכוי ועמימות.

ההיסטוריה של ערים משגשגות התבססה על טופוגרפיה, משאבי טבע ושאיפות קולקטיביות. היסודות הראשוניים האלה למבנה העירוני הצליחו לעתים נדירות בלבד כאשר התבססו על תוכנית שפותחה ביוזמתם של מתכננים, אך השיגו הצלחה באמצעות אירועים שקרו באופן טבעי. בנוסף לכך, הקרע בהיסטוריה שנגרם על ידי סדר היום המודרניסטי, שעדיין מנחה את הפרקטיקה האדריכלית, עשוי להיראות כגורם שמקדם מצב טרום-בבלי שמטרתו היא איחוד גלובלי. המצב הזה מתבסס, למעשה, על דימוי, *לא* על תוכן, או, מה שחשוב עוד יותר, על ההקשר.

כאשר נוצר צורך בתרגום כברירת מחדל, אחרי נטישת המגדל, ניתן להבין את הסיפור התנכי כדי להמליץ על חתירה ליצירתיות מגוונת, שבאמצעותה הייחודיות של תרבויות ומיקומים צריכה לשמש כמאפיין הייחודי שמניע את תהליך התכן. קידום הפרקטיקה מתבטא ביכולת לנתח ולשאול שאלות על ההווה והעבר באמצעות חקירת "הדבר הנתון".

המאמר מאורגן באופן הבא: עיון מקרוב בסיפור התנכי באמצעות פרשנויות מסורתיות ובנות-זמננו; סקירת גישות לעיר המודרניסטית והשאיפות האורבניות הנתונות לוויכוח שלהן באמצעות מתודולוגיות של אמנות מושגית ואדריכלות תיאורטית; ומבט חטוף על המצב הנוכחי. המאמר מסתיים עם הצעה למתודולוגיה קפדנית, פתוחה, שאינה מתבססת על דימויים ואינה מאחדת: אדריכלות של Re-action.

**מילות מפתח:**

**מגדל האמת הרועד ותיבת הפלאות של הפוסט-אמת**

עמוס בר-אלי

המיתוס של מגדל בבל ממחיש כוחות מנוגדים שמבטלים זה את זה בדינמיקה תמידית, אך לכאורה לא הגיונית. אפשר להשוותו לחיפוש הנצחי של האמת על ידי בני האדם, התמוטטותה הבלתי נמנעת, ופרדיגמות הפוסט-אמת שבאו בעקבותיה והן רלוונטיות לתקופתנו. במקביל, כמו במגדל בבל, סדקים במנגנון הזה התחילו מבפנים. המאמר הזה מסכם את הנרטיבים העיקריים של חיפוש האמת ואת הסדקים ההתחלתיים במגדל. הוא מסתיים בבחינת המאפיינים העיקריים של פוסט-אמת ומדגיש את האופן שבו התפיסות האלה באות לידי ביטוי באדריכלות. המאמר מציג אינטרפרטציה של התהליך הבינארי הזה של יצירה והריסה על ידי בחינת חקרי מקרה אדריכליים ייחודיים שעשויים להיחשב כקטגוריות: *מסתתר מתחת לאף* – משרד האדריכלות היפני SANAA יוצר אינטרפרטציות ומערכות יחסים שנבנות ונתונות למשא ומתן כל הזמן באמצעות חווית המבקר, מסתירות בזהירות כל פרט אדריכלי שעשוי לרמוז על אופן השימוש או המשמעות, ועל ידי כך יוצרות חלל רב-משמעי; *הגדרה מחדש של הזמן, הפיכת המרחב ללא-מוחשי, ערפול המציאות –* חברת האדריכלות האמריקאית DS+R (דִּילֵר סְקוֹפִידְיוֹ + רֶנְפְרוֹ) מפגינה בפרויקטים שלה גישות נסיוניות, ביקורתיות ופולמוסיות ייחודיות; *תוהו ובוהו, חלום, זיכרון –* היסטוריון האדריכלות המקסיקני-קנדי אלברטו פֵּרֵז-גוֹמֶז תומך במודל חשיבה אדריכלית אלטרנטיבי לתפיסות עתיקות היומין של האדריכלות המערבית.

**מילות מפתח:** תיאוריה אדריכלית, פוסט-אמת